निरीक्षण, छठी के विद्यार्थी नहीं बता पाए प्रधानमंत्री का नाम
युवापंजीकरण महोत्सव के तहत पोलिंग बूथों पर बीएलओ की उपस्थित जांचने पहुंचे एसडीएम अजय आर्य को बीएलओ तो अनुपस्थित नहीं मिले, मगर सरकारी स्कूलों की बदहाल शिक्षण व्यवस्था का नजारा जरूर देखने को मिला। छठी से आठवीं तक के कई बच्चे प्रधानमंत्री का नाम तक नहीं बता पाए। हुआ यूं कि युवा पंजीकरण महोत्सव के तहत शुक्रवार को एसडीएम अजय आर्य पोलिंब बूथों पर बीएलओ की उपस्थिति का जायजा लेने गए। इस दौरान एसडीएम आर्य राजकीय उच्च प्राथमिक स्कूल दुलिया पहुंचे। एसडीएम ने स्कूल की व्यवस्थाओं का जायजा लिया तथा कक्षा कक्षों में जाकर विद्यार्थियों से सवाल-जवाब किए। कक्षा छह से आठ तक के विद्यार्थियों के बीच एसडीएम ने एक छात्रा से देश के प्रधानमंत्री का नाम पूछा, मगर वह जवाब नहीं दे पाई। इसी प्रकार एक अन्य छात्र से 17 का पहाड़ा पूछा, मगर कक्षा में उपस्थित कोई भी छात्र पहाड़ा नहीं बता पाया। इस पर एसडीएम ने प्रधानाध्यापक मालाराम बिस्सू को स्कूल की शिक्षण व्यवस्थाओं में सुधार के निर्देश दिए। प्रधानाध्यापक ने बताया कि स्कूल में 155 विद्यार्थी अध्ययनरत है तथा छह शिक्षक कार्यरत हैं।
रतनगढ़ | निर्वाचनआयोग के निर्देशानुसार 18 से 19 वर्ष आयु वर्ग के मतदाताओं के पंजीकरण के लिए चलाया जा रहा युवा पंजीकरण महोत्सव 15 मार्च तक जारी रहेगा। एसडीएम ओमप्रकाश शर्मा ने बताया कि जो युवा मतदाता 15 मार्च तक अपने नजदीकि मतदान केंद्र के बूथ लेवल अधिकारी या निर्वाचन रजिस्ट्रीकरण पदाधिकारी कार्यालय में अपना नाम मतदाता सूची में पंजीकरण करवा सकते हैं।
सादुलपुर | राजकीयकॉलेज में आयोजित युवा पंजीयन महोत्सव में पंजीयन का कार्य करते बूथ लेवल। सादुलपुर. राज्य निर्वाचन आयोग के निर्देशानुसार शुक्रवार को राजकीय कॉलेज में युवा पंजीयन महोत्सव कार्यक्रम हुआ। वार्ड 10 के बूथ लेवल अधिकारी कृष्णमुरारी ने पंजीयन का कार्य किया तथा कार्यवाहक प्राचार्य डॉ. दीपा कौशिक ने युवाओं को अधिकाधिक जुड़ने का आह्वान किया। इस मौके पर युवाओं ने अपना पंजीकरण करवाया। हरिकिशन भाटी, भगतसिंह, लीलू खां सीताराम ने इस कार्य में सहयोग किया।
15 मार्च तक चलेगा युवा पंजीकरण
युवा पंजीयन महोत्सव में पंजीयन का कार्य करते अधिकारी।
सुजानगढ़ राउप्रावि दुलियां में विद्यार्थियों से सवाल पूछते हुए एसडीएम अजय आर्य।
hin_Deva hin_Deva hin_Deva hin_Deva hin_Deva hin_Deva hin_Deva